marsh-mellow/hindi_wikipedia huggingface dataset:
मनीष जयसवाल भारत के झारखण्ड राज्य की हजारीबाग सीट से भारतीय जनता पार्टी के विधायक हैं। २०१४ के चुनावों में वे निर्दलीय के उम्मीदवार प्रदीप प्रसाद को 27129 वोटों के अंतर से हराकर निर्वाचित हुए। 

सन्दर्भ

श्रेणी:झारखण्ड के विधायक, 2014-19
श्रेणी:जीवित लोग
मनीष तिवारी एक भारतीय राजनेता हैं, जो केन्द्रीय राज्य मंत्री, सूचना एवं प्रसारण मंत्री और लुधियाना से संसद सदस्य थे। वह योग्यता के वकील हैं और उन्होंने भारत के सुप्रीम कोर्ट के साथ-साथ दिल्ली उच्च न्यायालय में भी अभ्यास किया है।

 सन्दर्भ 

श्रेणी:1965 में जन्मे लोग
श्रेणी:१५वीं लोकसभा के सदस्य
श्रेणी:१७वीं लोक सभा के सदस्य
श्रेणी:भारतीय राष्ट्रीय कांग्रेस के राजनीतिज्ञ
श्रेणी:जीवित लोग
मनीष नरवाल एक भारतीय पैरा पिस्टल शूटर है और वर्तमान में ये कथूरा गांव सोनीपत, हरियाणा में रहते है। 
इन्होंने  पेरिस, फ्रांस गणराज्य में आयोजित 2024 ग्रीष्मकालीन पैरालिंपिक में शूटिंग में रजत पदक जीता है। 
इन्होंने टोक्यो पैरालंपिक 2020 में मिक्स्ड पी4 - 50 मीटर पिस्टल एसएच1 में स्वर्ण पदक जीता था। 
 प्रारंभिक जीवन और शिक्षा 
मनीष नरवाल का जन्म 17 अक्टूबर 2001 में हरियाणा के फरीदाबाद में दिलबाग सिंह नरवाल के घर में हुआ और इनकी माता संतोष नरवाल है। 
इनके भाई मंजीत नरवाल और शिवा नरवाल भी शूटर है और बहन शिखा नरवाल भी शूटिंग में हाथ आजमा रही है। 
इन्होंने अपनी प्रारंभिक शिक्षा कुंदन ग्रीन वैली स्कूल फरीदाबाद से की है और कला में स्नातक फरीदाबाद कॉलेज से किया है। 
इन्हें भी देखें
 प्रीति पाल
 अवनी लेखरा
 मोना अग्रवाल
 रुबीना फ्रांसिस

 संदर्भ 

श्रेणी:2024 ग्रीष्मकालीन पैरालिंपिक में भारतीय पदक विजेता
श्रेणी:हरियाणा के खिलाड़ी
श्रेणी:2024 ग्रीष्मकालीन पैरालिंपिक में भारत के खिलाड़ी
श्रेणी:भारतीय पैरा-शूटर
मनीष कृष्णानंद पांडेय (जन्म 10 सितंबर 1989) एक भारतीय अंतरराष्ट्रीय क्रिकेटर हैं। मुख्य रूप से एक दाएं हाथ के मध्यक्रम के बल्लेबाज घरेलू क्रिकेट में कर्नाटक का और आईपीएल में कोलकाता नाइट राइडर्स में का प्रतिनिधित्व करते हैं।  उन्होंने अपने पूर्व आईपीएल टीम रॉयल चैलेंजर्स बैंगलोर के लिए एक सलामी बल्लेबाज के रूप में खेला आईपीएल (2009) में शतक लगाने वाले पहले भारतीय खिलाड़ी बने।

पांडे ने भारत के लिए अपने एक दिवसीय अंतरराष्ट्रीय क्रिकेट में पदार्पण ज़िम्बाब्वे के विरुद्ध जुलाई 2015 में किया  उन्होंने इसी दौरे पर 17 जुलाई 2015 को भारत के लिए ट्वेंटी -20 अंतर्राष्ट्रीय क्रिकेट में पदार्पण किया 

शुरूआती करियर

पांडेय ने क्रिकेट खेलना तीसरे क्लास से प्रारंभ किया। उनकी स्कूलिंग केंद्रीय विद्यालय नंबर 1 देवलाली से हुई हैं। मनीष २००८ में अंडर १९ विश्व कप जीतने वाले टीम का भी हिस्सा थे। उन्हें इंडियन प्रीमियर लीग के 2008 सत्र में मुंबई इंडियंस 'टीम के लिए चयनित किया गया था। आईपीएल में शतक बनाने वाले वे पहले भारतीय हैं। आईपीएल-7 (2014) सत्र में उन्हें मैन ऑफ़ द मैच चुना गया था उन्होंने इस मैच में किन्ग्स ११ पंजाब के खिलाफ ९४ रन की पारी खेली थी
 
अंतर्राष्ट्रीय कैरियर

पांडे ने अपनी एक दिवसीय अंतरराष्ट्रीय (एकदिवसीय) करियर की शुरुआत जिम्बाब्वे के खिलाफ 14 जुलाई 2015 को की थी  उन्होंने अपने कैरियर की शुरुआत काफी सफल तरीके से की थी एवं केदार जाधव के साथ 144 रन की साझेदारी की थी। पांडे उस समय क्रीज पर आये जब भारत ने 4 विकेट के नुकसान पर 82 पर बनाया था एवं संघर्ष कर रहा था। उन्होंने धमाकेदार 71 रन की पारी खेली एवं अपना पहला अर्धशतक बनाया। ऑस्ट्रेलिया दौरे पर गयी भारतीय टीम में भी उनका चयन हुआ था। ऑस्ट्रेलिया दौरे का अंतिम मैच जो सिडनी क्रिकेट ग्राउंड पर खेला गया था, उन्होंने 104 की पारी खेली एवं भारत को श्रृंखला के अपने आखिरी मैच जीतने में मदद की। 

इंडियन प्रीमियर लीग
इंडियन प्रीमियर लीग में इन्होंने साल २००८ में मुंबई इंडियंस की तरफ से खेलते हुए कैरियर की शुरुआत की थी। इसके बाद इन्होंने रॉयल चैलेंजर्स बैंगलोर, पुणे वॉरियर्स इंडिया और कोलकाता नाइट राइडर्स की तरफ से खेले जबकि २०१८ इंडियन प्रीमियर लीग में इन्हें सनराइजर्स हैदराबाद ने अपनी टीम में शामिल कर दिया।

सन्दर्भ

श्रेणी:भारतीय क्रिकेट खिलाड़ी
श्रेणी:1989 में जन्मे लोग
श्रेणी:जीवित लोग
श्रेणी:उत्तराखण्ड के खिलाड़ी
श्रेणी:भारतीय एक दिवसीय अंतरराष्ट्रीय क्रिकेट खिलाड़ी
श्रेणी:भारतीय ट्वेन्टी २० क्रिकेट खिलाड़ी
श्रेणी:नैनीताल के लोग
मनीष पॉल भारत का एक शाानदार होस्ट है। अभी तो वह फिल्मो में भी दिखने लगे हैं। हाल ही में उनकी फिल्म आई थी, मिकी वायरस।

करियर
फिल्मोग्रफि
मिकी वायरस	
तेरे बिन लादेन २
	 	
सन्दर्भ

श्रेणी:1981 में जन्मे लोग
श्रेणी:भारतीय अभिनेता
मनीष मल्होत्रा (जन्म 5 दिसंबर 1966) एक भारतीय फैशन डिजाइनर, डिजाइनर, कॉस्ट्यूम स्टाइलिस्ट, उद्यमी, फिल्म निर्माता, पुनरुत्थानवादी हैं।

उनका मनीष मल्होत्रा नाम से ही कारोबार है जो पिछले तीन दशकों से फैशन और फिल्म की जुड़वां दुनिया में गहराई से जुड़ा हुआ हैं। उन्होंने हजारों से अधिक फिल्मों के लिए स्टाइल और डिजाइन तैयार किये है और कई पुरस्कार जीते हैं। उन्हें लोगों को पुनर्परिभाषित और आधुनिक बनाने के लिए जाना जाता है।

वह बॉलीवुड , तेलुगु , तमिल , हॉलीवुड , टेलीविजन और फैशन उद्योग के साथ सिनेमा में अपने विस्तृत काम के लिए प्रमुखता से प्रसिद्ध हुए।

 प्रारंभिक जीवन 
मनीष मल्होत्रा का जन्म मुंबई, भारत में एक पंजाबी परिवार में हुआ था। उन्होंने सेक्रेड हार्ट बॉयज़ हाई स्कूल, मुंबई में अध्ययन किया।

वह बॉलीवुड फिल्मों - गाने , रंग, वेशभूषा, उन्हें सजाने वाले अभिनेताओं से काफी प्रभावित थे और सिनेमाघरों में रिलीज होने वाली हर फिल्म को देखते थें। उन्हें स्केचिंग की आदत थी फिर उन्होंने अपने भाई के सुझाव के अनुसार दसवीं कक्षा में एक पेंटिंग क्लास ज्वाइन की।

वह फिल्में देखना, पेंटिंग करना, मां के कपड़ों से घिरे रहना, उनकी साड़ियों को फिर से बनाना , अपने परिवार की पोशाक पसंद के बारे में दृढ़ता से विचार करना, फैशन, स्टाइलिंग और सिनेमा के बारे में अधिक ध्यान देने लगे।

 करियर 
मल्होत्रा ने राजेश खन्ना , गोविंदा और जूही चावला अभिनीत फिल्म स्वर्ग (1990) के साथ कॉस्ट्यूम डिजाइनिंग की शुरुआत की थीं।

उसी वर्ष, फैशन उद्योग के लिए उनका प्रवेश द्वार तब खुला जब एक फोटोग्राफर, राकेश श्रेष्ठ ने श्रीदेवी के फोटोशूट के लुक्स को स्टाइल करने के लिए उनका परिचय कराया।

उनकी कॉस्ट्यूम स्टाइलिस्ट के रूप में रचनात्मक प्रक्रिया स्क्रिप्ट रीडिंग के साथ शुरू हुई जो तब हिंदी फिल्मों में एक अनसुनी प्रथा थी। उनका मानना था कि पात्रों को दर्शकों के लिए अधिक भरोसेमंद बनाने के लिए वेशभूषा दृश्य कहानी कहने का एक अभिन्न अंग थी।

मल्होत्रा फिल्म को समग्र रूप से देखने वाले पहले कॉस्ट्यूम स्टाइलिस्ट और डिजाइनर के रूप में जाने जाते थे। उन्होंने अभिनेत्रियों और फिल्म निर्माताओं को उन पहलुओं पर सलाह दी, जहाँ चरित्र का रूप समग्र रचनात्मक इनपुट का एक सबसेट होगा।

उन्होंने 1993 में महेश भट्ट की  गुमराह में स्वर्गीय श्रीदेवी के चरित्र के लिए एक पूर्ण रूप तैयार किया था।

अन्य उल्लेखनीयता 
मल्होत्रा ने 1990 के दशक के अंत मे माइकल जैक्सन की भारत यात्रा के दौरान उनके लिए एक पारंपरिक पोशाक डिजाइन पर काम किया था।

उन्होंने मीरा नायर के वैनिटी फेयर में जीन-क्लाउड वैन डैम, रीज़ विदरस्पून, काइली मिनोग और जर्मेन जैक्सन और पत्नी हलीमा के लिए भी काम किया है।

उन्होंने रियाद की राजकुमारी के लिए शादी के कपड़े भी डिजाइन किए।

सुंदर पिचाई और उनकी पत्नी अंजलि पिचाई ने मुंबई, भारत में एक शादी समारोह के लिए मनीष मल्होत्रा की पोशाक पहनी थी।

 सन्दर्भ 

श्रेणी:1966 में जन्मे लोग
श्रेणी:फ़िल्मफ़ेयर पुरस्कार विजेता
श्रेणी:जीवित लोग
श्रेणी:पंजाबी लोग
मनीष मुंदड़ा फ़िल्म निर्माण कंपनी दृश्यम् फिल्म्स के संस्थापक और फिल्म निर्माता हैं। मनीष ने एक छोटे से अंतराल में बेहतरीन कथ्य वाली फिल्मों के निर्माण के जरिए युवा और नए फिल्मकारों के लिए एक नया मंच उपलब्ध करवाया है। बतौर निर्माता मनीष की फिल्म न्यूटन (फिल्म) को 90वें ऑस्कर सम्मान-2018 के लिए सर्वश्रेष्ठ विदेशी भाषा फिल्म की श्रेणी में भारत की ओर से आधिकारिक फिल्म के रूप में एंट्री दी गई है।

जीवन परिचय
मनीष का जन्म बिहार(अब झारखण्ड) के देवघर जिले में हुआ था। मनीष का बचपन बेहद चुनौतीपूर्ण स्थितियों में गरीबी में बीता। मनीष को अपनी पढ़ाई पूरी करने के साथ-साथ जीतोड़ मेहनत कर धनोपार्जन भी करना पड़ा। मनीष ने देवघर में शुरुआती शिक्षा प्राप्त करने के बाद जोधपुर विश्वविद्यालय से एमबीए किया।मुंदड़ा ने दसवीं कक्षा तक कभी भी नियमित रूप से कक्षा में उपस्थित होकर शिक्षा नहीं ग्रहण की। सड़क की पटरी पर शीतल पेय बेचने और उससे अपने परिवार के गुजारे में मदद की रकम अर्जित करने के बाद ही वो छठे छमासे कक्षा में उपस्थित हो पाते थे। इस रूप में उन्होंने तकरीबन स्वाध्याय से ही शिक्षा ग्रहण की। मुंदड़ा के जीवन में मुसीबतों ने पग-पग पर परीक्षा ली। कठिन परिश्रम के बावजूद मनीष को आर्थिक विपत्ति से पार पाने के लिए अपनी मां का आखिरी बचा जेवर भी गिरवी रखना पड़ा। लेकिन इसके बाद मनीष ने जीवन में तमाम चुनौतियों का सामना करते  हुए 19 साल की उम्र में घर छोड़ दिया और जोधपुर से एमबीए की डिग्री हासिल करने के बाद आदित्य बिड़ला समूह में नौकरी शुरू कर दी। लेकिन मनीष का मन फिल्मों में बसता था। पहले उन्होंने सोचा कि मुंबई जाकर फिल्म निर्माण के लिए संघर्ष करें। लेकिन बाद में उन्होंने मेहनत से पूंजी इकट्ठा करने के बाद इस काम में हाथ लगाने का निर्णय किया।

फिल्म निर्माण
 वर्ष  फिल्म  निर्देशक  कलाकार 2014  आंखों देखी  रजत कपूर  संजय मिश्रा (अभिनेता), रजत कपूर 2015  मसान  नीरज घेवन  ऋचा चड्ढा, विक्की कौशल 2015  :पास्ट इस प्रेजेंट  अभिनव शिव तिवारी, अनु मेनन, हेमंत गाबा, नलन कुमारस्वामी, प्रतीम डी.गुप्ता,राजा सेन,राजश्री ओझा, संदीप मोहन  रजत कपूर, अंशुमन झा, हुमा क़ुरैशी (अभिनेत्री), स्वरा भास्कर 2016  उमरीका  प्रशांत नायर  सूरज शर्मा, टोनी रिवोलोरी, प्रतीक बब्बर, स्मिता तांबे, आदिल हुसैन, राजेश तैलंग 2016  धनक  नागेश कुकुनूर  हेतल गड्डा, क्रिश छाबड़िया 2016  वेटिंग  अनु मेनन  नसीरुद्दीन शाह, कल्की केकलां 2017  न्यूटन (फिल्म)  अमित वी.मसुरकर  राजकुमार राव, पंकज त्रिपाठी, संजय मिश्रा (अभिनेता), अंजलि पाटिल, रघुवीर यादव  2017  रुख  अतनु मुखर्जी  मनोज बाजपेयी, स्मिता तांबे, आदर्श गौरव 2017  कड़वी हवा  नील माधव पंडा  संजय मिश्रा (अभिनेता), रणवीर शौरी

सम्मान एवं पुरस्कार
 सन्दर्भ 
श्रेणी:फ़िल्म निर्माता
श्रेणी:1973 में जन्मे लोग
श्रेणी:झारखंड के लोग
श्रेणी:जीवित लोग
मनीष रायशिंघन (अंग्रेजी   (जन्म 22 जुलाई 1979) एक भारतीय अभिनेता,फोटोग्राफर,मॉडल तथा अभियंता है इन्होंने कई हिंदी धारावाहिकों में कार्य किया है वर्तमान में कलर्स के ससुराल सिमर का में "सिद्धांत भारद्वाज" का अभिनय कर रहे हैं। 
 
टेलिविज़न
 बेटियाँ अपनी या पराया धन निर्वन
 हम दोनों है अलग अलग आदित्य कोठारी
 रंग बदलती ओढनी राहुल खन्ना
 रात होने को है
 कहीं तो होगा वरुण राहेजा
 रक्त सम्बन्ध 
 तुम्हारी दिशा वीर
 सपना बबुल का साकेत
 ससुराल सिमर का सिद्धांत भारद्वाज
 "तीन बहुरियाँ" समीर मनोहर घीवाला
 "वारी" सन्नी शेट्टी
 "काहिं किसी रोज" आदित्या अपूर्वा सिकंद
 जब लव हुआ अर्जुन

 सन्दर्भ 

श्रेणी:भारतीय अभिनेता
श्रेणी:1979 में जन्मे लोग
श्रेणी:जीवित लोग
मनीष रावत,भारत के उत्तर प्रदेश की सोलहवीं विधानसभा सभा में विधायक रहे। 2012 उत्तर प्रदेश विधान सभा चुनाव में इन्होंने उत्तर प्रदेश की सिधौली (अ0जा0) विधान सभा निर्वाचन क्षेत्र (निर्वाचन संख्या-152)से चुनाव जीता। 
सन्दर्भ

श्रेणी:उत्तर प्रदेश 16वीं विधान सभा के सदस्य
श्रेणी:जीवित लोग
श्रेणी:सिधौली (अ0जा0) के विधायक
श्रेणी:  

मनीष शर्मा एक भारतीय फिल्म निर्देशक, निर्माता और पटकथा लेखक हैं जो हिंदी सिनेमा में काम करते हैं।

 प्रारंभिक जीवन और शिक्षा 
दिल्ली में जन्मे और पले-बढ़े, मनीष ने अपनी स्कूली शिक्षा दिल्ली पब्लिक स्कूल, आरके पुरम में की, जहां वे पीतम पुरा सहित शहर के आस-पास के अलग-अलग जगहों पर रहे। फिर उन्होंने दिल्ली विश्वविद्यालय के हंस राज कॉलेज से अंग्रेजी साहित्य में डिग्री प्राप्त की। कॉलेज में, वह थिएटर सोसाइटी से जुड़े और उन्होंने 2010 में अपनी पहली फिल्म की शूटिंग वहीं की थी। अपनी स्नातक स्तर की पढ़ाई के बाद वह  में फिल्म निर्माण का अध्ययन करने के लिए कैलिफोर्निया चले गए।          , 10  2010 मुंबई जाने से पहले, वह दिल्ली में थिएटर से भी जुड़े थे और एक स्थानीय संगीत मंडली में नर्तक थे।   :    , 16  2011.

 आजीविका 
कैलआर्ट्स में फिल्म निर्माण का अध्ययन करते समय, मनीष ने लॉस एंजिल्स में शूट की गई एक अंग्रेजी-जर्मन छात्र फिल्म ट्रोना (2004) में एक सहयोगी निर्देशक के रूप में काम किया।   :    , 16  2011.

अमेरिका से लौटने के दो महीने बाद, उन्होंने यशराज फिल्म्स (वाईआरएफ) की कई प्रस्तुतियों जैसे फना, आजा नचले और रब ने बना दी जोड़ी में एक सहयोगी निर्देशक और एक सहायक निर्देशक के रूप में अपना बॉलीवुड करियर शुरू किया। उन्होंने बैंड बाजा बारात (अंग्रेजी शीर्षक: बैंड्स हॉर्न्स एंड रेवेलरी ) के साथ अपने निर्देशन की शुरुआत की, इस फिल्म की कहानी मनीष से स्वयं लिखी थी। यह फिल्म 10 दिसंबर 2010 को रिलीज़ हुई थी    फिल्म में नवागंतुक रणवीर सिंह और अनुष्का शर्मा मुख्य भूमिका में थे, और इसका निर्माण यशराज फिल्म्स बैनर के तहत आदित्य चोपड़ा ने किया था। निर्देशक के रूप में शर्मा की पहली पारी ने उन्हें सर्वश्रेष्ठ नवोदित निर्देशक श्रेणी में फिल्मफेयर पुरस्कार दिलाया।

 संदर्भ 
श्रेणी:जन्म वर्ष अज्ञात (जीवित लोग)
श्रेणी:फ़िल्मफ़ेयर पुरस्कार विजेता
श्रेणी:हिन्दी निर्देशक
श्रेणी:जीवित लोग
मनीष सिंह रावत भारतीय एथलीट हैं। यह चमोली जिले के सगर गांव निवासी हैं। यह उत्तराखंड पुलिस में हैं। भारत में यह बीस किलोमीटर के चलने वाले स्पर्धा में पहले स्थान पर हैं। इन्होंने मार्च 2016 में जापान के नोमी में हुए एक बीस किलोमीटर के चल कर पूरे करने वाले रेस को मात्र एक घंटा छब्बीस मिनट में पूरी कर नया कीर्तिमान बनाया था।

सन्दर्भ

बाहरी कड़ियाँ

श्रेणी:जीवित लोग
श्रेणी:भारत के खिलाड़ी
श्रेणी:2016 ओलम्पिक में भारत के खिलाड़ी
श्रेणी:1991 में जन्मे लोग
मनीष सिसोदिया (जन्म : 5 जनवरी 1972) एक भारतीय राजनीतिज्ञ तथा  दिल्ली सरकार में मंत्री एवं पूर्व उप मुख्यमंत्री थे । उनके पास शिक्षा, उच्च शिक्षा, जन निर्माण विभाग (पी डब्ल्यू डी), शहरी विकास, स्थानीय निकाय, भूमि एवं भवन तथा रेवेन्यू विभाग थे।वे दिल्ली विधानसभा की पटपड़गंज सीट से विधायक थे। 2025 के दिल्ली विधान सभा चुनाव में उन्हें हार का सामना कर पड़ा।  वे अब आम आदमी पार्टी के राजनेता हैं।

 करियर 
मनीष सिसोदिया एक सामाजिक कार्यकर्ता रहे हैं। सामाजिक कार्य करने से पहले वह एक निजी समाचार कम्पनी जी न्यूज में कार्यरत थे।वह कबीर और परिवर्तन नामक सामाजिक संस्था का संचालन करते हैं। वे सक्रिय आरटीआई (सूचना का अधिकार अधिनियम) कार्यकर्ता भी हैं। वे 'कबीर' नामक गैर-सरकारी संस्था चलाते हैं तथा अरविन्द केजरीवाल के साथ 'सार्वजनिक हित अनुसन्धान फाउण्डेशन' (   ) नामक गैर सरकारी संगठन के सह-संस्थापक भी हैं। वे 'अपना पन्ना' नामक हिन्दी मासिक पत्र के सम्पादक हैं। वे अन्ना हजारे की भ्रष्टाचार विरोधी आन्दोलन के प्रमुख सदस्य रहे। किन्तु बाद में जब अरविंद केजरीवाल ने आन्दोलन छोड़ राजनीति में आने का निश्चय किया तो मनीष ने उनका साथ दिया।

 राजनीति में पदार्पण 
मनीष सिसोदिया २६ नवम्बर २०१२ को स्थापित आम आदमी पार्टी की राष्ट्रीय कार्यकारिणी के सदस्य हैं। उन्हें पार्टी ने २०१३ के दिल्ली विधान सभा चुनाव के लिए पटपड़गंज विधान सभा क्षेत्र का उम्मीदवार बनाया। इस चुनाव में वे विजयी रहे।
 
आरोप'''
शराब घोटाले में  ने शनिवार, 20 अगस्त 2022 को मनीष सिसोदिया के घर समेत दूसरे ठिकानों पर छापेमारी की है।  ने कुल मिलाकर 7 राज्यों में 21 ठिकानों पर छापेमारी की है। उनपर आरोप है कि उन्होने शराब कानून में बदलाव करके ठेकेदारों को फायदा पहुँचाया है। 14 घंटे से अधिक समय तक सीबीआई की टीम ने मनीष सिसोदिया के घर पर जांच की। देर रात को सीबीआई की टीम वापस लौटी। मीडिया रिपोर्ट्स के मुताबित सीबीआई के हाथों कई दस्तावेज हाथ लगें हैं। बैंक खातों से जुड़े दस्तावेज भी लगे हैं। बताया ये भी जा रहा है कि सिसोदिया के ईमेल का डाटा भी टीम ने लिया है। सीबीआई फोन और अन्य इलैक्ट्रॉनिक गैजेट जब्त करके ले गई है। एक अधिकारी ने बताया कि कथित आबकारी घोटाले में सीबीआई ने अपनी एफआईआर में दिल्ली के उपमुख्यमंत्री सीएम मनीष सिसोदिया सहित 15 आरोपियों के नाम शामिल किए हैं। 9 अगस्त 2024 को मनीष सिसोदिया जी को बेल  पर रिहाई मिली

 शिक्षा के क्षेत्र में कार्य 
मनीष सिसोदिया ने दिल्ली के शिक्षा मंत्री के रूप में दिल्ली के सरकारी विद्यालयों की शिक्षा व्यवस्था में बहुत घोटाला किया है।

 सन्दर्भ 

 बाहरी कड़ियाँ 
 पब्लिक कॉज़ रिसर्च फॉउण्डेशन.
 गैर सरकारी संगठन कबीर
 मनीष सिसौदिया का फेसबुक पृष्ठ
 मनीष सिसोदिया का जीवन परिचय 

श्रेणी:1972 में जन्मे लोग
श्रेणी:जीवित लोग
श्रेणी:भारतीय सामाजिक कार्यकर्ता
श्रेणी:आम आदमी पार्टी के राजनीतिज्ञ
मनीषा कीर एक भारतीय खेल निशानेबाज हैं। उन्होंने काहिरा में आईएसएसएफ विश्व कप शॉटगन में कीर्ति गुप्ता और राजेश्वरी कुमारी के साथ टीम ट्रैप शूटिंग में रजत पदक जीता।
सन्दर्भ

श्रेणी:एशियाई खेलों के खिलाड़ी
मनीषा गिरोत्रा (२०१७)
मनीषा गिरोत्रा  भारतीय व्यावसायिक में  कार्यरत हैं, जिनका जन्म सन १९६९ में हुआ था । वह  प्रौद्योगिकी सेवाओं की फर्म माइंडट्री में  प्रमुख निदेशक मंडल के लिए एक प्रमुख वैश्विक स्वतंत्र निवेश बैंक भारतकी  सीईओ  थी। वह दिल्ली स्कूल ऑफ इकोनॉमिक्स से स्नातक हैं। वह मोइलिस एंड कंपनी की भारत की प्रमुख भी  हैं।

(भारत की सीईओ) मनीषा गिरोत्रा मोइलिस इंडिया की मुख्य कार्यकारी अधिकारी हैं। हाल ही में भारत में  के सीईओ  और कंट्री हेड थी , जिन्होंने अपने निवेश बैंक, वाणिज्यिक बैंक, बाजार, इक्विटी अनुसंधान और धन प्रबंधन प्रभागों का प्रबंधन किया। इससे पहले, जिरोत्रा हेड - नॉर्थ इंडिया ऑफ बार्कलेज बैंक था।    (6  2017),     ,  24  2018

 गिरोत्रा ने    में कॉर्पोरेट बैंक में लंदन में अपना निवेश बैंकिंग करियर शुरू किया था । उन्हें विश्व आर्थिक मंच द्वारा 2010 में एक युवा वैश्विक नेता के रूप में सम्मानित किया गया था और 2008 में फोर्ब्स द्वारा "एशिया में 15 महिलाओं को देखने के लिए" और वार्षिक वॉल स्ट्रीट जर्नल सर्वेक्षण में "50 महिलाओं को देखने" में से एक का नाम दिया गया था 2007 में गिरोत्रा पिछले पांच वर्षों से बिजनेस टुडे की "भारत की 25 सबसे शक्तिशाली महिलाएँ" के साथ-साथ 2014 में फॉर्च्यून इंडिया की "बिजनेस की 50 सबसे शक्तिशाली महिलाएँ" भी दिखाई दीं।
 गिरोत्रा ने सेंट स्टीफन कॉलेज से डिग्री प्राप्त की है। दिल्ली और दिल्ली स्कूल ऑफ इकोनॉमिक्स से मास्टर डिग्री के लिए स्वर्ण पदक प्राप्त किया। " ". ...  23  2015.

सन्दर्भ
    (6  2017),     ,  24  2018
 " ". ...  23  2015.
श्रेणी:1969 में जन्मे लोग
श्रेणी:जीवित लोग
श्रेणी:पंजाबी लोग
मनीषा पन्ना  (जन्म 20 अप्रैल, 1991) एक भारतीय फुटबॉलर निभाता है, जो एक मिडफील्डर के रूप में भारत की महिलाओं की राष्ट्रीय फुटबॉल टीम के लिए खेलती है।  वह 2015-16 एएफसी महिला ओलंपिक क्वालीफाइंग टूर्नामेंट में टीम का हिस्सा थी।      2016  -. क्लब स्तर पर वह भारत में ओडिशा के लिए खेलती है।

 अंतरराष्ट्रीय 
मनीषा 2015 से भारतीय टीम का हिस्सा थी। वह राष्ट्रीय टीम में डिफेंडर के रूप में खेलती  है। वह शुरूआत से ही नियमित टीम की सदस्य थी। वह पहली बार  2015-16 एएफसी महिलाओं के ओलंपिक क्वालीफाइंग टूर्नामेंट में खेली थी । बाद में वह दोनों दक्षिण एशियाई खेलों और 2016 एसएएफएफ महिला चैंपियनशिप में खेली थी और दोनों टूर्नामेंट जीते।

 सन्दर्भ 

श्रेणी:1991 में जन्मे लोग
श्रेणी:जीवित लोग
श्रेणी:भारतीय महिला
श्रेणी:भारतीय महिला खिलाड़ी
श्रेणी:फुटबॉल खिलाड़ी
मनीषा रामदास (जन्म 27 जनवरी 2005) एक भारतीय पैरा-बैडमिंटन खिलाड़ी हैं। उन्होंने 2024 पेरिस पैरालिंपिक में कांस्य पदक जीता। वह विश्व चैंपियनशिप में स्वर्ण, रजत और कांस्य पदक विजेता हैं और एशियाई पैरा खेलों में ट्रिपल कांस्य पदक विजेता हैं।

 प्रारंभिक जीवन 
मनीषा तिरुवल्लूर, तमिलनाडु से हैं। उन्हें ओलंपिक गोल्ड क्वेस्ट नामक एक खेल एनजीओ द्वारा समर्थन प्राप्त है।

 करियर 
मनीषा ने 2022 में अंतरराष्ट्रीय स्तर पर पदार्पण किया और 22 अगस्त 2022 को 5 श्रेणी में विश्व की नंबर 1 खिलाड़ी बनीं। उन्होंने 2022 में स्पेनिश (स्तर 2) पैरा-बैडमिंटन इंटरनेशनल में अपना पहला खिताब जीता। उन्होंने 2022 में 11 स्वर्ण और पांच कांस्य पदक जीते।

 पुरस्कार 
2022 में अपने प्रभावशाली प्रदर्शन के लिए, उन्होंने वर्ष 2022 की बीडब्ल्यूएफ महिला पैरा बैडमिंटन खिलाड़ी का पुरस्कार जीता।

उन्होंने स्पोर्ट्सवुमेन ऑफ द ईयर (पैरास्पोर्ट्स स्पोर्टस्टार एसेस अवार्ड) भी जीता।
पुरस्कारवर्षश्रेणीपरिणामबीडब्ल्यूएफ पुरस्कार2021-2022वर्ष का सर्वश्रेष्ठ पैरा खिलाड़ी                    :.-----2022-----

 संदर्भ

श्रेणी:भारतीय पैरा-बैडमिंटन खिलाड़ी
श्रेणी:ग्रीष्मकालीन पैरालिंपिक में बैडमिंटन
श्रेणी:2024 ग्रीष्मकालीन पैरालिंपिक में भारत के खिलाड़ी
श्रेणी:तमिलनाडु के खिलाड़ी
श्रेणी:भारत के खिलाड़ी
श्रेणी:जीवित लोग
श्रेणी:2005 में जन्मे लोग
श्रेणी:पैरा-बैडमिंटन
श्रेणी:तमिलनाडु के लोग
श्रेणी:2024 ग्रीष्मकालीन पैरालिंपिक में भारतीय पदक विजेता
श्रेणी:पैरा-बैडमिंटन
श्रेणी:2024 ग्रीष्मकालीन पैरालिंपिक
श्रेणी:अर्जुन पुरस्कार के प्राप्तकर्ता
श्रेणी:भारतीय महिला बैडमिंटन खिलाड़ी
मनीषी डे भारत के महान चित्रकार हैं, जिनका जन्म वर्बांतमान बांग्लादेश में 22 सितंबर 1909 को हुआ था।

 जन्म आपका जन्म 22 सितंबर 1909 को वर्तमान बांग्लादेश में हुआ था। जब मनीषी डे मात्र 8 साल के थे तो उनके पिता की मृत्यु हो गयी थी। 
मनीषी डे की कला शिक्षा शांतीनिकेतन में अवनीन्द्रनाथ टैगोर और नंदलाल बोस के निर्देशन में सम्पन्न हुई।

आरंभ में आपके चित्रों में अपने कला गुरुओं की शैली का प्रभाव दृष्टिगत होता है, पर कलांतर में मनीषी डे की कला प्रतिभा में विकास हुआ और उनकी कला शैली में विस्तार आया ।

मनीषी डे ने अपनी कला को और विस्तार देने के लिए बहुत यात्रायें की उनके जीवन का अधिकांश समय मुम्बई और बंगलोर में बीता । उन्होने टाटा, रेलवे, टेक्सटाइल मूल्य और बहुत से व्यवसायिक संस्थानों के लिये व्यवसायिक पोस्टर तैयार किये और शीघ्र ही उनका रुझान व्यवसायिक कला के लिये हुआ। मनीषी डे के पोस्टर देश में आदर्श माने जाने लगे। मनीषी डे की प्रसिद्धी बढ़ने लगी।

मनीषी डे के पोस्टर में नारी का सौन्दर्य, उसकी भाव-भंगिमा आकर्षण का प्रमुख केन्द्र थी।

यद्यपि व्यवसायिक कला में मनीषी डे एक बड़ा नाम थे, पर मनीषी डे की कला प्रतिभा का विस्तार बहुत व्यापक था,  वो कला के सच्चे साधक थे उन्होंने विभिन्न विषयों पर बहुत सुन्दर चित्र बनाये। उनका रेखांकन सशक्त और रंग संयोजना आकर्षक थी।

 प्रमुख चित्र 
 मृत्यु 
 बाहरी कड़ियाँ

श्रेणी:भारतीय चित्रकार
मनु का उल्लेख हो सकता है:
 मनु ऋषि (जन्म 1971), भारतीय अभिनेता
 मनु अत्री (जन्म 1992), भारतीय बैडमिंटन खिलाड़ी
 मनु भाकर (जन्म 2002), भारतीय खेल निशानेबाज
 मनु प्रकाश

 धर्म 
 हिन्दू धर्म 
 मनु (हिंदू धर्म), हिंदू मानव जाति के पूर्वज
 श्राद्धदेव मनु, वर्तमान मनु
 मनुस्मृति या मनु का कोड, एक महत्वपूर्ण प्रारंभिक हिंदू पाठ

श्रेणी:हिंदू नाम
मनु अत्री () (जन्म ३१ दिसम्बर १९९२) एक भारतीय बैडमिंटन खिलाड़ी है जो उत्तरप्रदेश के मेरठ ज़िले की निवासी है।

सन्दर्भ

श्रेणी:जीवित लोग
श्रेणी:1992 में जन्मे लोग
श्रेणी:भारतीय बैडमिंटन खिलाड़ी
श्रेणी:बैडमिंटन खिलाड़ी
मनु ऋषि एक भारतीय फिल्म अभिनेता, गीतकार, पटकथा और संवाद लेखक है। इन्होंने दिल्ली में अरविन्द गौड़ के निर्देशन में ६ वर्ष तक नाटकों मंे काम किया। मनु ऋषि को ओए लक्की! लक्की ओए! फिल्म के लिये वर्ष २००९ का फिल्मफेयर सर्वश्रेष्ठ संवाद लेखन पुरस्कार मिला है।

 अभिनय कैरियर 
मनु ऋषि ने 199४ में सुप्रसिद्ध रंगमंच निर्देशक अरविन्द गौड़ के साथ अपने अभिनय कैरियर की शुरुआत की। अस्मिता नाट्य संस्था के साथ अरविंद गौड़ के निर्देशन में अभिनय प्रशिक्षण लिया। अरविन्द गौड़ के साथ 40 से अधिक नाटकों में अभिनय किया

 प्रमुख फिल्म 

अभिनेता
 
 ओए लक्की! लक्की ओए!, (2008)
 मिथ्या फिल्म
 रघु रोमियो (2003) - जाहिद 
 साथिया (2002) - चिकित्सक

गीत लेखन 
ओए लक्की! लक्की ओए!

संवाद लेखन 
ओए लक्की! लक्की ओए!

 सन्दर्भ 

 बाहरी कड़ियाँ 
इंटरनेट मूवी डेटाबेस पर मनु ऋषि का परिचय

श्रेणी:बॉलीवुड
श्रेणी:अभिनेता
श्रेणी:फ़िल्मफ़ेयर पुरस्कार विजेता
मतस्य, जिन्होने मनु को बचाया था।

यह लेख हिन्दू धर्म के अनुसार पृथ्वी पर सृष्टि रचना के आरम्भ के वंशों क विवरण देता है। यह हिन्दू इतिहास है, जो कि विष्णु पुराण के द्वितीय अंश, प्रथम अध्याय में वर्णित है।

सृष्टि का आरम्भ आदि पुरुष मनु से होता है। इस श्वेतवाराह कल्प में चौदह मनु होते हैं, जिनमें से वर्तमान सातवां मनु वैवस्वत मनु हैं। आरम्भिक थे स्वायम्भु मनु श्वेतवाराह कल्प के अन्य मनु इस प्रकार हैं:-

 स्वयम्भू मनु का वंश 
स्वायम्भु मनु के दो पुत्र थे:
 प्रियव्रत
 उत्तानपाद
 उत्तानपाद का पुत्र: ध्रुव
 प्रियव्रत का विवाह कर्दम ऋषि की पुत्री से विवाह किया
इनकी दो पुत्रियां- सम्राट और कुक्षि और दस पुत्र हुए।
 आग्नीध्र, अग्निबाहु, वपुष्मन, द्युतिमान, मेधा, मेधातिथि, भव्य, सवन, पुत्र और ज्योतिष्मान

इनमें मेधा, अग्निबाहु और पुत्र  योग पारायण और पूर्वजन्म वृत्तान्त जानने वले थे।
बाकी सात को पृथ्वी के सात द्वीप बांट दिये:
 पुत्र  द्वीप आग्नीध्र  जम्बुद्वीप मेधातिथि  प्लक्षद्वीप वपुष्मान  शाल्मलद्वीप ज्योतिष्मान  कुशद्वीप  द्युतिमान  क्रौंचद्वीप भव्य शाकद्वीप सवन पुष्करद्वीप

आग्नीध्र के प्रजापति समान नौ पुत्र हुए,

नाभि, किम्पुरुष, हरिवर्ष, इलावृत्त, रम्य, हिरण्वान, कुरु, भद्राश्व, केतुमाल।
इन नौ पुत्रों में उन्होंने जम्बुद्वीप के नौ वर्ष बांट दिये:-

 पुत्र  जम्बुद्वीप के वर्ष नाभि		दक्षिण की ओर का हिमवर्ष जिसे अब भारतवर्ष कहते हैं  किम्पुरुष	हेमकूटवर्ष या किम्पुरुषवर्ष हरिवर्ष		नैषधवर्ष इलावृत्त	जिसके मध्य में मेरु पर्वत है वह इलावृत्तवर्ष रम्य		नीलांचल से लगा रम्यवर्ष  हिरण्वान	उत्तरावर्ती श्वेतवर्ष कुरु		जो शृंगवान पर्वत के उत्तर में है, वह कुरुवर्ष  भद्राश्व	जो मेरु पर्वत के पूर्व में है, भद्राश्ववर्ष केतुमाल		गन्धमादनवर्ष

 द्वीपों का वर्णन 

भारतवर्ष को छोड़कर प्रत्येक वर्ष में सुख की बाहुल्यता है, बिना किसी यत्न के, स्वभाव से ही सभी सिद्धियां प्राप्त हो जातीं हैं। किसी प्रकार के विपर्यय यानि दुःख, अकाल मृत्यु, आदि) नहीं होते। जरा-मृत्यु आदि का भय नहीं है, धर्म आदि का भेद नहीं है, ना ही उत्तम, मध्यम या निम्न आदि का कोई भेद है। आठ में से किसी भी वर्ष में कोई युग परिवर्तन नहीं होता है।

 भारत वर्ष के वंश 
महात्मा नाभि के पास हिम वर्ष था, उनके मेरु देवी से एक अतिशय कांतिमान पुत्र हुआ, ऋषभदेव। ऋषभ।
ऋषभदेव के सौ पुत्र हुए, जिनमेँ भरत सब से बड़े थे। वे राज रहते हुए भी वानप्रस्थ रूप में घोर तपस्या करते हुए रहते थे। वे इतने कृश हो गये थे, कि उनकी शिराएं दिखने लगीं थीं। अन्त में, अपने मुख में एक पत्थर की बटिया रखकर उन्होंने नग्नावस्था में महाप्रस्थान किया। तब उन्होंने यह राज्य भरत को दिया, जिन के नाम पर इस वर्ष का नाम भारत वर्ष पड़ा।
उनके सुमति नामक पुत्र हुआ।
सुमति के इन्द्रद्युम्न नामक पुत्र हुआ।
उनसे परमेष्ठि, परमेष्ठि से प्रतिहार हुए।
प्रतिहार के प्रतिहर्ता, उनके भव, उनके उद्गीथ, व उनके प्रस्ताव नामक पुत्र हुआ।
प्रस्ताव के पृथु, उनके नक्त, उनके गय, उनके नर, उनके विराट नामक पुत्र हुआ।
विराट के महावीर्य, उनके धीमान, उनके महान्त, व उनके मनस्यु नामक पुत्र हुआ।
मनस्यु के त्वष्टा, उनके विरज, उनके रज, व उनके शतजित नामक सौ पुत्र हुए।
इन सौ में वीश्वग्ज्योति प्रधान था। सौ पुत्रों से प्रजा भी अत्यधिक बढ़ गयी।
तब उन्होंने भारत वर्ष को नौ भागों मेंविभक्त किया और उन भागों को इकहत्तर युग पर्यन्त भोगा।

 इन्हें भी देखें 
 मनु
 ब्रह्मा
 युग चक्र
 मन्वन्तर
 वैदिक साहित्य
 हिन्दू मापन प्रणाली
 हिन्दू धर्म का इतिहास
 हिन्दू ब्रह्मांड विज्ञान

 बाहरी कड़ियाँ 

श्रेणी:हिन्दू धर्म
श्रेणी:मनु